cyanic-selkie/wikianc huggingface dataset:
Katė ir šuo
Turinys
Parkeriui, vis dar apsimetančiam prekybos agentu, tenka pristatyti namiškiams Romą kaip savo kolegą, kurį persekioja konkurentai. Dabar jam reikia ne tik saugiai nugabenti Romą į policiją, bet ir rasti būdą priversti jį liudyti prieš Likutį.
Korumba
Korumba  – miestas pietų Brazilijoje, Pietų Mato Groso valstijoje, 425 km į šiaurės vakarus nuo Kampo Grandės, Paragvajaus upės kairiajame krante (prie jos intako Tamengo kanalo, tekančio iš Kasereso ežero), Bolivijos pasienyje. Yra plentas į Vitoriją, tarptautinis oro uostas. Taip pat kelias į šalia esantį Bolivijos miestą Puerto Suaresą. Upių uostas.
Verčiamasi žemės ūkiu, gyvulininkyste, maisto, tekstilės, mašinų gamybos pramone. Apylinkėse išgaunamos geležies ir mangano rūdos. Turizmas. Miestui būdinga art noveau ir neoklasikinė architektūra. Yra keletas aikščių, parkų, paminklų. Toliau už miesto yra XVIII a. fortas.
Korumba žymi kaip vartai į didžiausią pasaulyje pelkyną Pantanalį. Pelkės prasideda tuoj į šiaurės rytus nuo miesto ir yra populiarus turistinis objektas.
Istorija
1775 m. įkurtas strateginis karinis fortas prie Paragvajaus upės, o 1778 m. pradėjo kurtis dabartinis miestas, kuris iš karto paskirtas Mato Groso regiono sostine. Trigubo Aljanso karo metu Korumbą užėmė Paragvajaus armija. Vėliau gyvenvietė atkovota, 1878 m. gavo miesto statusą.
Druskoežeris
thumb|250px|[[Asalio ežeras – druskoežeris Džibutyje]]
Druskoežeris – nenuotakus vandens telkinys, pasižymintis itin aukšta druskų koncentracija. Tokiuose ežeruose ne tik daug natrio chlorido, tačiau pažymėtina ir daug didesnė nei įprastuose ežeruose kitų mineralų koncentracija, neretai suteikianti neįprastą spalvą ežerui.
Druskoežeriai susidaro aridinėse srityse, kur būdingas didelis garuojamumas, tačiau gan dažnai yra papildomi gėlu vandeniu (dėl sezoninių liūčių, kalnų ledynų tirpsmo, požeminio vandens, įtekančių upių ar kt.). Netekęs vandens šaltinio druskoežeris išdžiūsta ir virsta druskos lyguma.
Mismi
Mismi, Snieguotasis Mismi  – vulkaninės kilmės Andų viršukalnė Peru, Arekipos departamente, 160 km nuo Titikakos ežero. Kalną dengia keletas ledynų.
2001 m. Nacionalinės Geografijos Draugijos ekspedicija patvirtino, kad viename iš Mismi kalno ledynų ištakas gauna Amazonės upė, taip tapdama ilgiausia pasaulio upe. Kalno papėdėje ištekantis Karhuasanto upelis pasiekia Apurimaką, šis sudaro Ukajalį, o pastarajam susiliejus su Maranjonu susidaro Amazonė.
Sąnario kapsulė
thumb|right|250px|[[Hialininė kremzlė, sudaranti sąnarines kremzles]] Sąnario kapsulė - sąnarį sandariai uždaranti jungiamojo audinio maišelis. Kapsulė sudaryta iš dviejų sluoksnių: išorinio - skaidulinio ir vidinio - tepalinio. Išorinį sluoksnį sudaro netaisyklingas glaudusis jungiamasis audinys, kurio kolageninės skaidulos nutįsta į besijungiančių kaulų antkaulį. Vidinį sluoksnį sudaro purusis jungiamasis audinys ir jo savoji plokštelė, kurioje yra kraujagyslių, vienalašių riebalinių ląstelių ir nervų. Tepalinis sluoksnis dar skirstomas į gaurelinę ir lygiąją dalis. Tepalinio sluoksnio ląstelių populiaciją sudaro fagocitiniai ir sekreciniai sinoviocitai.
Sąnario kapsulės ertmę užpildo tepalinis skystis, kurio cheminė sudėtis panaši į kraujo plazmą. Šiame skystyje yra daug hialurono rūgšties, jis sutepa sąnarinius paviršius. thumb|right|250px
Vytautas Paliūnas
miniatiūra|V. Paliūno kapas su signataro ženklu
Vytautas Paliūnas (1930 m. rugpjūčio 13 d. Kėdainiuose – 2005 m. kovo 12 d.) – Lietuvos inžinierius hidrotechikas, pedagogas, signataras.
Biografija
1949 m. sidabro medaliu baigė Kėdainių vidurinę mokyklą. 1949–1954 m. studijavo Kauno politechnikos institute (KPI, nuo 1990 m. KTU), po baigimo dirbo asistentu Hidrotechnikos katedroje. 1958–1961 m. VODGEO mokslinio instituto (Maskva) aspirantas. Nuo 1961 m. KPI Teorinės mechanikos katedros vyr. dėstytojas.
1963 m. Maskvoje apgynė technikos mokslų kandidato disertaciją. 1965–1991 m. KPI Teorinės mechanikos katedros vedėjas, 1967 m. docentas. 1970 m. Maskvoje apgynė technikos mokslų daktaro disertaciją, 1972 m. profesorius. 1983 m. už kolektyvinį darbą „Funkciniai ir technologiniai ESM mechanizmai – teorija, konstrukcijos ir pritaikymas“ apdovanotas LSSR valstybine premija.
Prasidėjus Atgimimui, aktyviai įsijungė į visuomeninę veiklą, KPI Teorinės mechanikos katedroje įkūrė Sąjūdžio grupę. 1989 m. Vytauto Didžiojo universiteto iniciatyvinės grupės narys, 1989 m. birželio mėn. išrinktas į VDU Statuto rengimo grupę. 1990–1992 m. Aukščiausiosios Tarybos – Atkuriamojo Seimo deputatas, išrinktas Panemunės rinkiminėje apygardoje Nr. 30. 1990 m. kovo 11 d. Nepriklausomybės atstatymo akto signataras. Priklausė Sąjūdžio, vėliau Nuosaikiųjų frakcijai, dirbo Švietimo, mokslo ir kultūros (nuo 1990 m. kovo 20 d.), Ekonomikos (nuo 1991 m. lapkričio 26 d.) komisijose.
1990–1992 m. Lietuvos radijo ir televizijos valdybos narys. 1991–1999 m. Lietuvos mokslo tarybos narys. 1992 m. už vadovėlį aukštosioms mokykloms „Teorinė mechanika“ skirta Lietuvos mokslo premija. 1993–1997 m. KTU Teorinės mechanikos katedros profesorius. 1995–1996 m. Kauno miesto tarybos narys, atstovavo Tėvynės Sąjungai, iki 1996 m. Biudžeto ir ekonomikos komiteto pirmininkas.
Spaudoje paskelbė apie 70 mokslinių darbų, kuriuose nagrinėtos hidrodinamikos, teorinės mechanikos ir tamprumo teorĳos problemos.
Palaidotas Petrašiūnų kapinėse.
Kiaunorių dvaras
Kiaunorių dvaras – buvusio dvaro sodyba Kiaunoriuose, Kelmės rajone. Išlikęs medinis ponų namas, pastatytas 1851 m. (sienos iš rąstų, apkaltos lentomis, pjaustyti langų apvadai), moliu drėbtas XIX a. pabaigoje statytas svirnas..
Istorija
Minimas nuo XVI a., ilgai jį valdė Kiaunarskiai. Kiaunoriai XVII a. dar vadinti Gruzdžiais-Kiaunoriais, nes buvo valdomi susigiminiavusių Gruzdžių ir Kiaunarskių šeimų. Apie 1786 m. Kiaunorių savininku buvo Žemaičių taurininkas Juozas Jasevičius Kiaunarskis. Manoma, kad prieš XIX a. vidurį dvaras perėjo Ksaverijui Jonui Euzebijui Kiaunarskiui. Jis 1851 m. pastatė naujus medinius rūmus. Vėliau Kiaunoriuose dar buvo vėjo malūnas, spirito varykla, koplyčia. 1863 m. dvarą buvo užėmę sukilėliai.
XX a. tarpukariu dvaro centrą valdė Janina Kiaunarskytė-Sinkevičienė, 1941 m. ištremta į Sibirą. 1940 m. dvaras buvo konfiskuotas. Po Nepriklausomybės 1991 m. dvaras atiteko J. Sinkevičienės marčiai.
2010 m. duomenimis, dvare gyveno ir pagal išgales tvarkėsi paveldėtoja Marija Sinkevičiūtė, Lietuvos karininko Jono Sinkevičiaus (dalyvavusio Nepriklausomybės kovose su bolševikais, bermontininkais, lenkais) dukra, tuomet ėjusi aštuoniasdešimt trečiuosius metus. Pasak paveldėtojos, buvusios pradinių klasių mokytojos, ji į dvarą ateidavo pažaisti dar vaikas būdama iš namų, buvusių netoliese. Už lenko ištekėjusi jos močiutė dvaro šeimininke tapo tik susiklosčius lemtingoms aplinkybėms. Paskutinysis dvaro savininkas Ksaveras Kiaunarskis paliko namus savo žmonai, buvusiai Laucevičiūtei. O ji dvarą užrašė vyriausiajai savo dukrai Sofijai. Tačiau Sofija dvarininkaite netapo, nes prieš gimdytojos valią pabėgo iš namų ir ištekėjo už kito, savo pačios pasirinkto vyro. Taip dvaras buvo patikėtas jos jauniausiajai seseriai – Marijos Sinkevičiūtės senelei. Prieš mirtį griežtoji Kiaunarskienė atlyžo ir testamentu dukrai paklydėlei skyrė netoliese 60 ha žemės. Čia ji su vyru pasistatė namą ir gyveno jame iki 1947 m.
Architektūra
Dvaro rūmai stūkso ant kalvos, nuo kurios atsiveria apylinkių kraštovaizdis. Pastatas stačiakampio plano, šiaurinėje pusėje pristatytas siauresnis priestatas. Pagrindiniame fasade įrengtos puošnios dvivėrės durys, vedančios į priemenę. Iš priemenės patenkama į gyvenamuosius kambarius, laiptinę (pakilti į pastogę). Priestato durys veda į pagalbines patalpas. Po namu įrengtas rūsys, į kurį patenkama iš šono. Rūsio angokraščiai išmūryti raudonomis plytomis. Namas stovi ant aukštų tinkuoto mūro pamatų, išorėje apdailintas horizontaliomis lentomis. Vidaus sienos – tinkuotos ant balanų. Namo langai, durys, sienų apdaila, karnizai, kaminas (apgriuvęs), krosnys, stogo konstrukcija išlikę autentiški, dalis jų išlaikę klasicizmui būdingas formas.
Ažagėlė
Ažagėlė – upelis Lietuvoje, Panevėžio rajone; Amatos dešinysis intakas (Lėvens baseinas). Prasideda Eimuliškio miške, 3 km į rytus nuo Sujetų. Pradžioje srūva daugiausia į rytus, vidurupyje pasuka į šiaurę ir teka tiesiai laukais. Įteka į Amatą 11 km nuo jos žiočių, netoli Pabėrvalkių.
Didesnių intakų neturi. Visa vaga ištiesinta. Šalia upelio įsikūrę Ažagų, Dragonių, Pazūkų kaimai.
Vandenvardis Ažagėlė kildinamas nuo ažegys, ežegys („pūgžlys“).
Jérôme Romain
Jérôme Romain (g. 1971 m. birželio 12 d.) – Dominikos ir Prancūzijos lengvaatletis, kuris specializavosi šuolio į tolį ir trišuolio rungtyse.
Nors gimė Prancūzijai priklausančioje San Marteno saloje, sportininkas karjerą pradėjo atstovaudamas Dominikos salą. 1995 m. pasaulio čempionate lengvaatletis iškovojo pirmąjį ir kol kas vienintelį šalies medalį – trišuolio rungtyje Romain pelnė bronzą. 1996 m. vasaros olimpinėse žaidynėse sportininkas pateko į finalą, bet jame nebegalėjo tęsti kovos ir neužfiksavo jokio rezultato. 1999 m. gavo Prancūzijos pilietybę ir pradėjo atstovauti jai, bet žymesnių pasiekimų neužfiksavo.
2008 m. Romain tapo Dominikos lengvosios atletikos nacionalinės rinktinės treneriu 2008 m. vasaros olimpinėse žaidynėse, bei gavo teisę nešti Dominikos vėliavą atidarymo ceremonijoje.
Vytautas Budriūnas
Vytautas Valteris Jonas Budriūnas (1908 m. gruodžio 19 d. Vaukegane, Ilinojaus valstijoje, JAV – 2003 m. birželio 28 d. Dore, Viskonsino valstijoje, JAV ) – lietuvių krepšininkas. Metimų į krepšį pašokus viena ranka ir kabliu vienas pradininkų.
Biografija
1934 m. baigė Marketo universitetą (Milvokis). Žaidė vadinamoje koledžų žvaigždžių komandoje, Marketo universiteto rinktinėje. 1938 m. atvyko į Lietuvą. 1938–1939 m. Lietuvos vyrų krepšinio rinktinės žaidėjas. Žaidė 11 rungtynių, pelnė 19 taškų. 1939 m. Europos vyrų krepšinio čempionas, turnyre pelnė 73 taškus.
Grįžęs į JAV 1940–1959 m. dirbo treneriu, mokyklos sporto direktoriumi. 2007 m. populiariausio Lietuvos krepšininko rinkimuose jo pavardė paminėta ketvirta.
Balčia
Balčia gali reikšti šias upes:
2012 (filmas)
2012 – 2009 m. JAV apokaliptinė, mokslinės fantastikos veiksmo drama. Filme pasakojama apie tariamą pasaulio pabaigą 2012 metais, pagrįstą majų kalendoriaus ciklo pabaiga.
Siužetas
Džeksonas Kurtisas (akt. John Cusack) – buvęs fantastinių romanų rašytojas. Tačiau fantastinių romanų rašymas daug turto nesukrovė, tad jis, įpusėjęs gyvenimą užsidirba kaip rusų milijardieriaus Jurijaus Karpovo asmeninis vairuotojas. Nors ir čia dideliais pinigais nekvepia. Galbūt tai, o galbūt nuolatinis gyvenimas fantastinėse erdvėse turėjo įtakos ir asmeniniam gyvenimui – Džeksonas išsiskyręs, tačiau su žmona Keite (akt. Amanda Peet) spėjo susilaukti dviejų vaikų: Nojaus (akt. Liam James) ir Lilės (akt. Morgan Lily).
Džeksonas ir Keitė praeityje išgyveno krizę, bet dabar jų gyvenimas gana ramus, jei nekreiptume dėmesio į tai, jog tikrosios šeimos jau nebėra ir jie gyvena atskirai. Tačiau vieną gražią diena jų – kaip ir milijardų kitų pasaulio gyventojų – gyvenimus aukštyn kojom apverčia ne šiaip kokia ekonominė krizė, o tikra katastrofa. Pasaulį ima krėsti gamtiniai kataklizmai. To priežastis – suaktyvėjusi Saulės veikla. Saulė išspinduliuoja didelį kiekį aktyvių neutrinų, kurie įkaitina Žemės branduolį. Šiuos pokyčius tiriantis geologas Adrianas Helmslis su kolegomis padaro išvadą, kad visuotinė katastrofa neišvengiama.
Galingiausių valstybių vadovai organizuoja gelbėjimosi laivų statybą Kinijos Himalajų kalnuose, į kuriuos pardavinėja bilietus už 1 mlrd. eurų vienam asmeniui. Tuo tarpu žemėje prasideda drebėjimai, tektoninių plokščių persistūmimai, ima šėlti siaubingos audros, o visi veikiantys ir jau neveikiantys pasaulio ugnikalniai prabunda; iš jų ima lyti neregėto dydžio akmenimis bei lietis lavos jūros. Vandenynuose kyla neregėti cunamiai. Nežinia, ar yra vilties, kad Saulė vėl nurims ir viskas grįš į senas vėžes.
Džeksonui tenka gelbėti savo šeimą nuo beveik neišvengiamos pražūties, kurią jam išpranašauja keistuolis Jeloustono parke. Bet Džeksonas ne vienas toks – norintis išgelbėti artimuosius. Pasaulyje yra keli milijardai žmonių ir visiems rūpi išgelbėti savo šeimas arba bent jau išsigelbėti patiems. Džeksonas iš keistuolio gauną žemėlapį, kuriame nurodyta mistinių gelbėjimosi „kosminių laivų“ vieta, tačiau jis nežino, kad neturi bilietų …
Vilniaus balsas (dienraštis)
Vilniaus balsas – Vilniaus lietuvių dienraštis, leistas 1939 m. spalio 28 d. – 1941 m. birželio 22 d. Vilniuje, A. Jakšto g. 5.
Istorija
Pradėtas leisti Lietuvos kariuomenės Vilniaus rinktinei įžengus į Vilnių. Leido K. Kriščiukaitis, nuo 1940 m. Nr. 139 – „Spindulio spaustuvė“. Iki 1940 m. liepos – tautinės krypties leidinys, vėliau – komunistinės orientacijos dienraštis. Spausdino spaustuvė „Ruch“, „Spindulio spaustuvė“, „Vaizdo spaustuvė“ Vilniuje. Išėjo 505 numeriai. Tiražas 5000 egz. (1941 m.). Leido priedą „Kultūrinės žinios“.
Bendradarbiavo Jeronimas Cicėnas, Jonas Kriaučiūnas, Jonas Latvys, Ona Mašiotienė, Adolfas Nezabitauskis, A. Pangonis, Bronius Untulis, A. Židonis ir kt., po 1940 m. birželio 15 d. – Antanas Bružas, Jonas Čekys, S. Macijauskas, Antanas Rūkas, E. Sučyla, Antanas Vengris ir kt.
Redagavo Rapolas Mackonis-Mackevičius, nuo 1940 m. rugpjūčio – Albinas Žukauskas.
Kantas
Kantas gali reikšti:
Obelytė
Etimologija
Vietovardis tikriausiai kilęs nuo bendrinio žodžio obelis.
Istorija
XX a. tarpukariu vadinosi Stručkauskų Obelytė, buvo dvaras ir kaimas, apylinkėse buvo taip pat Peseckų Obelytė ir Pranaičių Obelytė. Sovietmečiu jau minima Stačkauskų Obelytė, po 1970 m. tapusi tiesiog Obelyte.
Aaronas Chaitas
Aaronas Chaitas – žydų kilmės Lietuvos menininkas. Drožėjas, lėlininkas, maketuotojas. Labiausiai žinomas už sukurtą kompoziciją „Saliamono sostas“.
Kūriniai
1941 m. Paulius Galaunė medinius drožinius, lėles ir metalinę žvakidę, kartu su kitais eksponatais išgelbėjo iš iki karo Kaune veikusio Žydų Etnografinio muziejaus. Po karo, šie eksponatai buvo saugomi Kauno M. K. Čiurlionio dailės muziejuje. Neišlikus šių kūrinių metrikai nebuvo žinoma ir kompozicijos paskirtis, o meno kūriniai laikyti ne bendros ekspozicijos dalimi, o susijusiais individualiais meno kūriniais. 1989 m. objektai buvo padovanoti įkurtam Valstybiniam Žydų muziejui (dabar Valstybinis Vilniaus Gaono žydų muziejus).
Jarutis
Jarutis − lietuviška vyriškos giminės pavardė.
Kamranis
Kamranis  – miestas pietiniame Vietname, Kanhoa provincijoje, Kamranio pusiasalyje, prie Pietų Kinijos jūros (Kamranio įlankos). Yra jūrų ir oro uostai. Verčiamasi žvejyba, koralų ir kriauklių rinkimu, metalo apdirbimu, laivų remontu, maisto pramone. Kamranio apylinkės pasižymi plačiais smėlėtais paplūdimiais, ir yra lankomos poilsiautojų.
Jarutis
Šios pavardės moteriškosios giminės formos yra: Jarutienė (ištekėjusi moteris) ir Jarutytė (mergautinė pavardė).
Kamranis
Istorija
Vietnamo karo metu, nuo 1965 m. iki 1973 m. Kamranyje veikė JAV oro ir jūrų pajėgų kariniai uostai; 1973–1975 m. uostą perėmė TSRS laivynas. Nuo 1991 m. Kamranyje įsikūrusi Vietnamo karinio laivyno bazė.
Jarutis
Pavardę turi šie garsesni asmenys:
Trakiniai (reikšmės)
Buvęs dvaras:
Kolainių dvaras
Kolainių dvaras – dvaras, buvęs Kolainiuose. Yra išlikęs 1660 m. Kolainių dvaro inventorius.
Istorija
1750 m. J. Adamkavičius su žmona, nesulaukę palikuonių, visą dvaro žemę su aplinkiniais kaimais užrašė karmelitams, įsteigė vienuolyną ir pastatydino jam pastatus. Jonas Adamkevičius mirė 1763 m., tuomet dvarą perėmė vienuolyno viršininkas Benediktas Paulavičius. Jo žinioje buvo dvaras, 14 kaimų, iš viso apie 300 valakų žemės.
Inulinas
250px|thumb|Inulino struktūra Inulinas – homopolisacharidas, kurį kai kurie augalai kaupia kaip energijos atsargą. Jis sudarytas iš D-fruktopiranozės liekanų, sujungtų β-(2→1) ryšiu. Polimero galuose, kaip ir sacharozėje, yra ά-D-gliukozė. Jo molekulinė masė ne didesnė kaip 6000 D. Priskiriamas fruktanams – fruktozės polimerams.
Inulino esti šakniavaisiuose ir vandens augaluose. Įprastai augalai, kaupiantys inuliną, nekaupia krakmolo.
Inulino skonis varijuoja nuo visai beskonio iki salsvo. Jis tris – keturis kartus mažiau kaloringas nei dauguma angliavandenių. Didina kalcio ir galbūt magnio įsisavinimą, skatina žarnyno mikrofloros augimą. Tinka diabetu sergantiems žmonėms. Nuo per didelio kiekio gali pūsti vidurius.
Vartojamas fruktozės gamybai, galima gaminti etanolį
Vilniaus balsas (laikraštis)
Vilniaus balsas – kultūros ir politikos laikraštis, leistas 1989–1990 m. Vilniuje.
Istorija
Iki 1990 m. Nr. 16 ėjo kaip Lietuvos Persitvarkymo Sąjūdžio Vilniaus tarybos, vėliau – redakcijos tarybos leidinys. Tiražas 20 000 egz. Išleista 40 numerių.
Redakcijoje dirbo Andrius Vaišnys, redagavo Aldona Žemaitytė-Petrauskienė.
Jaruševičius
Jaruševičius − lietuviška vyriškos giminės pavardė.
Pavardę turi šie garsesni asmenys:
Lichtenšteino vėliava
thumb|250px|[[Vaizdas:FIAV 110000.svg|23px Proporcjos: 3:5]] 250px|right|thumb|Speciali tarnybinė (vyriausybinė) vėliava Proporcijos: 3:5 Lichtenšteino vėliava – stačiakampio formos, padalinta į dvi vienodo aukščio horizontalias juostas: viršutinė – mėlyna, apatinė – raudona. Mėlynoje juostoje, prie flagštoko įkomponuota kunigaikštiška auksinė karūna.
Istorija
1988 m. buvo papildomai įteisinta speciali tarnybinė vėliava (faktiškai tapusi valstybine). Jos centre įkomponuotas Lichtenšteino herbas.
Simbolika
Mėlyna spalva simbolizuoja virš valstybės esančią dangaus mėlynę, raudona – saulėlydį. Karūna simbolizuoja pačią kunigaikštystę, kunigaikštiškos dinastijos ir šalies gyventojų vienybę.
Konstrukcija
left|250px
Spalvos
Pantone spalvų sistemoje: Mėlyna – Pantone 280; RGB spalvų sistemoje: Mėlyna – 0, 43, 127.
Pantone spalvų sistemoje: Raudoma – Pantone 186; RGB spalvų sistemoje: Raudna – 206, 17, 38.
Pantone spalvų sistemoje: Auksinė (geltona) – Pantone 116; RGB spalvų sistemoje: Auksinė (geltona) – 252, 209, 22.
Pantone spalvų sistemoje: Juoda – Pantone Process Black; RGB spalvų sistemoje: Juoda – 0, 0, 0.
Kavoliai
Kavoliais vadinami kaimai:
Krailsheimas
Krailsheimas  – miestas Vokietijoje, Badeno-Viurtembergo žemėje, 40 km į pietvakarius nuo Ansbacho. 33,0 tūkst. gyventojų (2010 m.).
Pietinė hesperija
Pietinė hesperija (Carcharodus floccifera) – hesperijų (Hesperiidae) šeimos drugys. Paplitęs Pietų ir Centrinėje Europoje, Maroke, Vakarų Azijoje.
Sparnų viršutinė dalis pilkos ir tamsiai rudos spalvos, su baltais ruožais ar dėmėmis. Apatinė pusė pilka, dėmėta. Gyvena kalnų tarpekliuose, miškų kirtimuose, drėgnose pievose. Retas.
Skraido gegužės – rugpjūčio mėnesiais. Lervos randamos pradedant rugsėju, o po žiemos iki balandžio – birželio. Maitinasi notromis.
Nuorodos
Macrogamta: Pietinė hesperija – Carcharodus flocciferus
Juozas Narakas
Juozas Narakas (g. 1899 m. gruodžio 5 d. Bružių bajorkaimis, Smilgių valsčius, dab. Radviliškio rajonas – 1989 m. rugpjūčio 6 d. Geteborgas, Švedija) – Lietuvos karinis ir visuomenės veikėjas, Generalinio štabo pulkininkas.
Biografija
Juozas Narakas mokėsi Panevėžio realinėje mokykloje, tačiau brandos atestatą 1926 m. gavo Ukmergės gimnazijoje, nes, prasidėjus Lietuvos nepriklausomybės kovoms, 1919 m. kovo mėn. jis nesvyruodamas tapo Lietuvos kariuomenės savanoriu. Tų pačių metų pabaigoje baigė karo mokyklą ir paskirtas į Ketvirtąjį pėstininkų pulką 1920 m. dalyvavo kovose su lenkais. Šiose kovose buvo sužeistas. 1923 m. baigė Aukštuosius karininkų kursus, perkeltas tarnauti į karo aviaciją. 1924 m. baigė Karo aviacijos karininkų kursus. 1926 m. jam suteiktas majoro laipsnis. 1927 m. paskirtas 1-osios naikintuvų eskadrilės vadu. Tarnaudamas kariuomenėje studijavo Lietuvos universiteto Technikos fakultete.
1929 m. baigė Prahos karo akademiją, 1929 m. lapkričio mėn. paskirtas Karo aviacijos štabo viršininku, vėliau Karo aviacijos viršininko padėjėjas. 1932 m. Generalinio štabo pulkininkas leitenantas.
1934 m. birželio 7 d. vienas iš voldemarininkų organizuoto perversmo vadovų. Nepasisekus voldemarininkų pučui, 1934 m. liepos 15 d. pučo organizatoriai Petras Kubiliūnas, Juozas Narakas ir Juozas Bačkus Karo lauko teismo buvo nuteisti mirti. Padavus malonės prašymus, bausmė sušvelninta iki 12 metų kalėjimo. 1936 m. bausmė dovanota ir jis paleistas iš kalėjimo. 1938 m. gražintos pilietinės teisės ir karinis laipsnis.
1937–1940 m. Prekybos ir pramonės rūmų referentas. Nuo 1938 m. žurnalo „Lietuvos sparnai“ vyriausias redaktorius. TSRS okupavus Lietuvą iš darbo buvo atleistas, 1941 m. vasario mėn. NKVD suimtas ir įkalintas Kaune. Vokietijai pradėjus karą ir prasidėjus Lietuvos aktyvistų fronto organizuotam Birželio sukilimui, birželio 23 d. iš kalėjimo išlaisvintas įsijungė į sukilėlių pradėtą kovą.
Sudarius Juozo Ambrazevičiaus vadovaujamą Laikinąją vyriausybę, Vidaus reikalų ministras, vėliau – viceministras. Vokiečių okupacinei valdžiai paleidus vyriausybę, 1942 m. birželio mėn. paskirtas Vidaus reikalų tarėjo pavaduotoju, tarėju. Jam teko vykdyti okupacinės valdžios nurodymus, bet ne visus juos vykdyti sutiko. Už pasipriešinimą jaunimo mobilizacijai 1943 m. suimtas ir kartu su kitais įkaitais išvežtas į Štuthofo koncentracijos stovyklą. 1945 m. sausio 25 d. pradėjus Štuthofo stovyklos evakuaciją, lydimas 80 esesininkų ėjo kolonoje su kitais 823 kaliniais, bet išsekęs liko Žukovo kaime su pirmąja kolona. 1945 m. sausio mėn. netoli Lemborko sąjungininkų išlaisvintas. Po karo išvyko į Švediją.
Nusivylusios namų šeimininkės
Nusivylusios namų šeimininkės – amerikiečių draminės komedijos televizijos serialas, kurį sukūrė Marc Cherry. Serialą prodiusuoja ABC kanalo studija.
Pagrindinis serialo siužetas rutuliojasi išgalvotame Jungtinių Valstijų Feirvju miestelyje Erelio valstijoje. Pagrindinė siužeto linija – keturios namų šeimininkės, gyvenančios tame pačiame Visterijų skersgatvyje, nuolatos bando išspręsti įvairias savo asmeninio gyvenimo problemas ir tarpusavyje dalijasi juodžiausiomis kaimynų paslaptimis. Šio serialo negalima priskirti vienam žanrui, nes jame galima įžvelgti dramos, komedijos, mistinio ir muilo operos bruožų.
„Nusivylusios namų šeimininkės“ iš pradžių bandė pakliūti į tokius kanalus kaip HBO, CBS, NBC, Fox, Showtime ir Lifetime, bet visi kanalai šį projektą atmetė. Po premjeros ABC kanale serialas pateko į žiūrimiausiųjų sąrašą, tapo televizinės kultūros fenomenu, lyginamu netgi su „Opros Vinfri šou“. Jo sėkmė atgaivino ABC kanalą, kuris po ilgos pertraukos vėl turėjo ką pasiūlyti JAV žiūrovams. Iki tol paskutinis sėkmingas šio kanalo projektas buvo „Kas nori tapti milijonieriumi?“.
Serialas susilaukė nemažos kritikos iš religinių ir konservatyvių pažiūrų grupuočių, kurios teigia, jog serialo veikėjai stokoja moralės normų, nes beveik visi jie yra įvykdę kokį nors kriminalinį nusikaltimą.
ABC kanalas 2011 m. rugpjūčio 5 d. pranešė, kad Aštuntas sezonas bus paskutinis Nusivylusių namų šeimininkių sezonas.
Gamyba
Serialo koncepciją pasiūlė scenaristas ir prodiuseris Markas Čeris, iki tol kūręs scenarijų kultiniam „Touchstone“ televizijos serialui „Auksinės merginos“ ir jo tęsiniui „Auksiniai namai“. Po ilgos pertraukos (Čerio pasiūlymus dėl naujų serialų viena po kitos atmetė visi pagrindiniai Amerikos transliuotojai – HBO, CBS, NBC, „Fox“, „Showtime“ ir „Lifetime“) „Nusivylusias namų šeimininkes“ sutiko kurti ABC televizija.
Iš pradžių ABC vadovybė Čerio scenarijui siūlė kitus pavadinimus: „Visterijų skersgatvis“ ir „Namų šeimininkių paslaptys“. 2003 m. spalio 23 d. buvo patvirtintas dabartinis serialo pavadinimas. Tuo metu buvo pranešta, kad serialas turės du prodiuserius: Marką Čerį ir „Melrouzo“ kūrėją Čarlzą Pratą. Po dviejų sezonų Prato atsisakyta.
Serialas susilaukė didelio pasisekimo, todėl ABC 2004 m. spalio 20 d. pranešė pratęsianti jį visam sezonui.
Muzika
Serialo muziką kuria Denis Elfmanas ir Stivas Jablonskis. Seriale mažai populiariosios muzikos. Esamos muzikos pagrindą sudaro elektroninė kompozicija.
Eunomija
Eunomija graikų mitologijoje – teisėtumo deivė.
Nusivylusios namų šeimininkės
Muzika
Seriale nemažai epizodų, kuriuose aktoriai muzikines partijas atlieka patys.
Eunomija
Eunomija minima du kartus (neaišku ar tai atskiros deivės ar viena ta pati):
Ji buvo teisėtumo deivė, pirmosios kartos hora, kartu su Dike ir Eirene. Horos užtikrindavo bendruomenės tvarką ir teisingumą. Buvo garbinamos Atėnuose, Arge ir Olimpijoje.
Nusivylusios namų šeimininkės
Apžvalga
thumb|220px|right|Bri ir Orsonas Hodžai Trečiajame sezone Bri išteka už Orsono, kurio praeities paslaptys tampa pusės sezono epicentru. Tuo tarpu Linetė į savo namus priversta priimti nesantuokinį vyro vaiką; Tomui kyla mintis atidaryti šeimos piceriją. Gabrielė niekaip neišsiskiria su Karlosu, kol galų gale susituokia su nauju Feirvju meru. Po avarijos Maikas praranda atmintį, tuomet Edė bando jį suvilioti visaip niekindama jo praeitį su Suzana. Suzana susipažįsta su gražiu anglu, kurio žmona pateko į komą. Atskleidžiamas Edės gyvenimas iki atsikraustymo į Visterija Leiną. Sezono kulminacija – susišaudymas bakalėjos parduotuvėje, per kurį žūsta du serialo veikėjai.
Baltadyglė chirurgžuvė
Baltadyglė chirurgžuvė (Zebrasoma scopas) – chirurgžuvinių (Acanthuridae) šeimos žuvis.
Paplitimas
Baltadyglė chirurgžuvė randama Indijos ir Ramiojo vandenyno regione, gyvena gyliuose iki 60 m. Gyvenamasis plotas driekiasi nuo rytinės Afrikos pakrantės iki Japonijos, Pitkerno salų, Malaizijos, Indonezijos, Japonijos, Australijos, Lordo Hau salos ir Rapa Iti. 2008 m. baltadyglė chirurgžuvė buvo pastebėta netoli Fort Loderdeilo, toli nuo gimtojo regiono.
Nusivylusios namų šeimininkės
Apžvalga
Septintame sezone visas dėmesys yra sutelktas į sugrįžusi Polą Janga kurio planai yra atkeršyti gyventojams kurie jį įkalino. Šiame sezone dėmesys yra sutelktas ir naująją Polo žmoną Betę taip pat ir į Felicija Tilman keršto planus už dukros nužudymą. Gabrielė ir Karlosas sužino neramią tiesą apie savo dukrą Juanita, kuri priverčia ją sugrįžti į savo gimtajį miestą Los Colinas. Dėl finansinių problemų Siūsan su savo šeima privalo išsikraustyti iš Visterijos gatvės, kad auti pinigų Siūsan pasirenka labai netradicinį būdą. Lynetės geriausia koledžo laikų draugė atsikrausto į Visterijos gatvę. Per gatvėje kilusi maištą Siūsan buvo smarkiai sužalota. Karlosas sužino visą tiesą apie savo motinos mirtį, kuri laikinai nutraukia sąntykius tarp Karloso šeimos ir Bree. Linetė megina priversti Tomą susirasti naują darbą, kuris priveda prie santuokos problemų. Sezono pabaigoje pasibaigia problema tarp Polo ir Felicijos. Tai pat netikėtas svečias atvykstą į Gabi šeimą.
Aštuntojo sezono epicentras - Alechandro Perezo (Ramono Sančeso) nužudymas. Bree, Lynette, Susan, Gaby ir jos vyras Karlosas bando paslėpti kraupu nusikaltimą. Renee bando suvilioti naują kaimyną. Chuck Vance pradeda tyrimą apie Ramono Sančeso nužudymą, pagrindiniais įtariamaisiais tampa Bree. Bree gauna toki pati laišką kokį gavo Mary Alice Young Aš Žinau ką Tu Padrei, Mane tai verčia pykinti, Aš pasakysiu.Vėliau Orson Hodge partrenkia Č. Vance. Bree Bando nusižudyti, bet jai sutrukdo Renee. Vėliau ji gauna laišką Džiaugiuosi padėjęs. į Visterija Leiną Grįžta Orsonas. Vėliau Bree sužino, kad Ją šantažavo Orsonas. Epizodo Pabaigoje Orsonas išsiunčia laišką policijai su įtarimais, kad Bree nužudė Alechandrą. Šiame sezone nušaunamas Mike. Karen pasako kad ji nužudė Ramoną, Jai ir Bree visi kaltinimai atmesti. Finalinės sezono serijos pabaigoje Renee susituokia su Benu, Karen miršta, Džiulė pagimdo Vaiką. Nusivylusios namų šeimininkės išsikrausto iš Leino. Į Visteriją atsikrausto Nauja Kaimynė su savo Paslaptimi...
Misterijų objektai ir subjektai
Kiekvieno sezono pasakojimas telkiasi apie tam tikro, dažniausiai naujo, seriale pasirodžiusio personažo buvusio gyvenimo paslaptis. Misterija yra angliško žodžio „Wisteria“ anagrama, siejanti sezono kulminacines vietas su viso serialo koncepcija. Apačioje pateikiamos kiekvieno iš aštuonių sezonų „misterijos“.
Nelaimės
Nuo trečio sezono tapo įprasta sezonų viduryje įterpti vieną esminį pasakojamo laikotarpio konfliktą, kuris į vieną vietą sutraukia visus serialo veikėjus. Tokiuose epizoduose paprastai žūsta vienas pagrindinių ar šalutinių veikėjų; taip pat vyrauja pasikartojanti tema, kad tokie personažai būna užsitraukę vieno iš pagrindinių veikėjų (namų šeimininkių) rūstybę. Apačioje pateikiamas „katastrofinių“ epizodų sąrašas.
Kritika
thumb|350px|right|Pagrindinės serialo veikėjos Serialas tapo sėkmingiausiu 2004-2005 m. televizijos sezono projektu, ypač gerai įvertintu kritikų ir žiūrovų. Pirmoji „Nusivylusių namų šeimininkių“ serija prie ekranų sutraukė daugiau nei 21 mln. žiūrovų; tąkart „Nusivylusios namų šeimininkės“ tapo geriausiu draminiu televizijos serialu su aukščiausia savaitine žiūrovų auditorija nuo 1996 m., kai buvo rodytas „Skubantis miestas“.
„Nusivylusios namų šeimininkės“ ir „Dingę“ sugrąžino po 2000–ųjų išblėsusį ABC kanalo populiarumą ir, pasak apžvalgininkų, pradėjo naują televizijos epochą Amerikos istorijoje. Dauguma kritikų sveikino serialo kūrėjo Marko Čerio sumanymą „Nusivylusias namų šeimininkes“ paversti juodąja komedija, lygino seriale vaizduojamą užmiesčio gyvenimą su garsiu kino filmu „Amerikietiškos grožybės“. Serialas taip pat lygintas su kultiniu „Seksu ir miestu“, o siužetui būdingos subjektyvistinės misterijos – su Deivido Linčo „Tvin Pyksu“. „USA Today“ rašė: „Šis serialas į televiziją įnešė atgaivinančio originalumo, brandumo ir sukūrė kruopščiai kuriamų įvaizdžių, nuoseklaus pasakojimo ir, visame kame, žavumo įspūdį“.
Per kelerius kitus metus „Nusivylusios namų šeimininkės“ įvaizdis tapo kultūriniu fenomenu, aptarinėjamu televizijos laidose ir šalies leidiniuose. Autorinėje laidoje sprendžianti šeimyninius rūpesčius, į serialo filmavimo aikštelę buvo užsukusi Opra Vinfri, tuokart paskyrusi tam visą laidą. Visus pribloškė ir teigiamai prajuokino pirmoji Jungtinių Valstijų dama Laura Buš, per Baltųjų rūmų spaudos konferencijos pietus 2005 m. balandžio 30 d. pareiškusi: „Ponios ir ponai, aš esu nusivylusi namų šeimininkė“.
Apdovanojimai ir nominacijos
thumb|220px|right|Dana Delany, Teri Hatcher, Brenda Strong ir Andrea Bowen 2009 m. žiniasklaidos apdovanojimuose.
Už pirmą sezoną „Nusivylusios namų šeimininkės“ buvo apdovanotos 6 „Emmy“, 2 „Auksiniais gaubliais“ ir 2 Ekrano aktorių gildijos apdovanojimais. Žiniasklaidoje plačiai aptarinėtos apdovanojimų ceremonijos ir tai, kad visos pagrindinių vaidmenų atlikėjos, išskyrus Evą Langoriją, gavo geriausių aktorių nominacijas. Langorija to nesureikšmino, o Markas Čeris pavadino „siaubinga klaida“. Galų gale tais metais „Emmy“ atiteko Felisitei Hafman, o „Auksinio Gaublio“ ir Ekrano aktorių gildijos apdovanojimai – Terei Hačer.
Antrame sezone serialas už geriausią muziką ir televizinę komediją gavo „Auksinį Gaublį“. „Emmy“ skirti Kathryn Joosters už antraplanį vaidmenį, Charles McDougall už pirmosios serijos režisūrą ir Danny Elfman už teminę serialo muziką ir aktorių atranką. Visa aktorių komanda pelnė Ekrano aktorių gildijos apdovanojimą, o Nikoletė Šeridan – „Auksinio Gaublio“ nominaciją už geriausią antraplanę vaidybą.
2006 m. „Nusivylusios namų šeimininkės“ gavo dar vieną „Auksinį gaublį“ geriausios muzikos ir televizinės komedijos kategorijoje. Keturios pagrindinės aktorės buvo nominuotos „Auksiniams gaubliams“. Visi aktoriai taip pat nominuoti Ekrano aktorių gildijos apdovanojimui. „Emmy“ nominacijos skirtos epizodinei aktorei Shirley Knight ir antraplanei aktorei Alfre Woodard.
2007 m. Felisitė Hafman antrąkart nominuota „Emmy“, nominacijas pelnė epizodinės aktorės Laurie Metcalf ir Dixie Carter. Serialas, aktorės Marsija Kros ir Felisitė Hafman nominuotos „Auksiniams gaubliams“; Hafman ir visa aktorių grupė nominuoti Ekrano aktorių gildijos apdovanojimams.
Julius Geležauskas
Julius Geležauskas (1925 m. rugsėjo 21 d. Vilkiautinyje, Liškiavos valsčius, Alytaus apskritis – 2005 m. birželio 20 d. Vilniuje) – Lietuvos filologas, žurnalistas, redaktorius.
Nusivylusios namų šeimininkės
Apdovanojimai ir nominacijos
2008 m. serialas nominuotas 4 „Emmy“ kategorijose, nominacijos už geriausią epizodinę vaidybą televizinėje komedijoje gavo ir aktoriai Polly Bergen ir Kathryn Joosten; Joosten tapo 1 „Emmy“ laureate.
Julius Geležauskas
Biografija
1944 m. baigė Merkinės gimnaziją. 1946–1947 m. Lietuvos žemės ūkio akademijoje studijavo hidromelioraciją, 1947–1951 m. – Vilniaus universitete lietuvių kalbą ir literatūrą.
1944–1946 m. mokytojavo, 1947–1960 m. Televizijos ir radijo komiteto diktorius, stilistas, redaktorius, vyriausias redaktorius, komiteto pirmininko pavaduotojas, Vilniaus televizijos studijos direktorius. 1960–1964 m. žurnalų „Moksleivis“ ir „Jaunimo gretos“ redakcijose skyriaus redaktorius, 1964–1986 m. – žurnalo „Mūsų gamta“ vyriausiojo redaktoriaus pavaduotojas. Nuo 1986 m. – Lietuvos medžiotojų ir žvejų draugijos tarybos instruktorius, konsultantas, sekretorius. 1989–1990 m. laikraščio „Atgimimas“ redakcijos literatūrinis darbuotojas, 1991–1992 m. – Lietuvos Aukščiausiosios Tarybos Informacijos skyriaus konsultantas. Daugiausia rašė ekologijos ir gamtosaugos klausimais.
Bydgoščiaus Astoria
Bydgoščiaus Astoria (lenk. Astoria Bydgoszcz) – Lenkijos krepšinio klubas iš Bydgoščiaus (lenk. Bydgoszcz), 2009–2010 m. sezone žaidęs stiprumą Lenkijos lygoje bei ją laimėjęs. 2010–2011 m. sezone klubas dalyvauja pirmoje Lenkijos lygoje.
Pavadinimų kaita
Astoria (-1990), Weltinex (1990–1991), Polfrost Astoria (1991–1992), Domar Astoria(1994–1997), Samsung (1994–1995), BFM (1995–1996), Kujawiak-Astoria (1997-20000), Astoria (2000–2002), Wody Mineralne Ostromecko / Astoria (2002–2007), KPSW Astoria (2007-)
Dombrova Zablotnė
Dombrova Zablotnė  – kaimas Lenkijos šiaurės rytuose, Šepetovo valsčiuje, Mazovijos Vysokio apskrityje, Palenkės vaivadijoje. Nuo XIII–XIV a. iki 1569 m. Liublino unijos priklausė Lietuvos Didžiajai kunigaikštystei. 1921 m. kaime buvo 27 namai ir 153 gyventojai, iš kurių 72 vyrai ir 81 moteris.
Jasas
Jasas − lietuviška vyriškos giminės pavardė.
Šios pavardės moteriškosios giminės formos yra: Jasienė (ištekėjusi moteris) ir Jasaitė (mergautinė pavardė).
Pavardę turi šie garsesni asmenys:
Opė
Romėnų mitologijoje Opė ( – „gausybė“) – vaisingumo, gausaus derliaus ir žemės deivė. Ji yra sabinų deivė. Opė buvo turtuolių globėja, pertekliaus, tiek visos šalies tiek ir žmogaus asmeninio suklestėjimo deivė. Vyras Saturnas. Identifikuojama su graikų Rėja. Garsiausia šventykla pastatyta Kapitolijuje.
Kultas
Statulose ir monetose vaizduojama sėdinti, kaip paprastai vaizduojamos chtoninės dievybės, ir laikanti skeptrą ar javų varpą. Jos garbei rugpjūčio 10 d. rengiama, jai skirta šventė. Taip pat Gruodžio 19 d. (9 d. pagal kitus autorius) buvo švenčiama Opalija, o rugpjūčio 25 d. – Opikonsivija.
Microsoft Paint
Microsoft Paint (trumpai vadinama MS Paint, formaliai – Paintbrush for Windows) – tai paprasta kompiuterinės grafikos kūrimo programa, pateikiama su kiekviena Microsoft Windows operacine sistema. Programos naujausia versija geba atidaryti ir išsaugoti failus BMP, JPG, GIF, PNG, TIFF formatais.
Majo Kebis
Majo Kebis  – upė Čade ir Kamerūne; Benuė dešinysis intakas. Prasideda plynaukštėje, aukštupyje teka į šiaurės vakarus labai slenkstėta vaga, sudaro Gautijo krioklį. Toliau prateka šlapynes, per Fiangos ežerą jungiasi su Logonės upe, kuri savo poplūdžių metu atneša daug vandens į Majo Kebį. Toliau teka į pietvakarius, prateka Trenės ir Lerės ežerus. Žemupyje teka Kamerūno teritorija, įteka į Benuė 14 km į rytus nuo Garua.
Jasevičius
Jasevičius − lietuviška vyriškos giminės pavardė.
Šios pavardės moteriškosios giminės formos yra: Jasevičienė (ištekėjusi moteris) ir Jasevičiūtė (mergautinė pavardė).
Golos Litvy
Golos Litvy  – Lietuvos savaitraštis, ėjęs 1990–2000 m. Vilniuje rusų, lietuvių ir anglų kalbomis.
Jasevičius
Pavardę turi šie garsesni asmenys:
Golos Litvy
Istorija
Steigėja ir leidėja UAB „Lietuvos balsas“. Platintas Baltijos šalyse, Maskvoje, Sankt Peterburge, Kijeve, Minske, Kišiniove, Jerevane, Tbilisyje, Baku, Lvove, Novosibirske, Čitoje, Volgograde, Smolenske, Petrozavodske ir kt. Rašė apie įvykius Lietuvoje, Baltijos šalyse, taip pat Lietuvos spaudos apžvalgą.
Tiražas 1990 m. – 25 000 egz., 1997 m. – 12 000 egz.
Įterpimo rikiavimo algoritmas
thumb|Animacija, vaizduojanti įterpimo rikiavimo algoritmą
Įterpimo algoritmas – vienas iš paprastų, bet nelabai efektyvių rikiavimo algoritmų. Algoritmo privalumai – paprasta suprogramuoti, efektyvus mažiems duomenų kiekiams ar beveik surikiuotiems duomenims, naudoja mažai atminties. Algoritmas yra stabilus. Pagrindinis principas – imamas kiekvienas elementas iš eilės ir įterpiamas į jam skirtą vietą jau surikiuotoje duomenų grupėje.
Įterpimo algoritmas laukiamu atveju naudoja apytikriai N²/4 lyginimų ir N²/8 keitimų vietomis, blogiausiu atveju – dvigubai daugiau operacijų. Veikia geriau su tam tikrom duomenų struktūrom (pavyzdžiui, sąrašu, bet ne masyvu).
Pavyzdžiai
Pavyzdys Pascal kalba:
Nuorodos
Sorteringsalgoritme
Vyskupas Kiprijonas
Kiprijonas iš Kartaginos (200 m. – 258 m. rugsėjo 14 d.) – krikščionių teologas, Kartaginos vyskupas, aršus dvasininkų hegemonijos bažnyčioje šalininkas.
Kiprijonas daug prisidėjo prie to, kad būtų išaukštintos vyskupo pareigos ir prie apaštalų įpėdinystės mokymo vystymo. Jis tikėjo, jog dėl to, kad jis buvo vyskupu, tik jis vienas turėjo teisę nuspręsti, ar priimti, ar nepriimti atgal į bažnyčią tuos krikščionis, kurie garbino Cezarį. Jis mokė, kad išgelbėjimas yra tik per bažnyčią.
Kevin Brown
Kevin Brown (g. 1972 m.  rugpjūčio 14 d. Jungtinėse Valstijose) – amerikiečių televizijos aktorius, komikas, scenaristas. Vaidinęs įvairiuose kino filmuose ir televizijos serialuose, tačiau daugiausiai nežymius vaidmenis.
Geriausiai žinomas iš NBC televizijos serialo „30 Rock“, kuriame atliko Volterio „Dot Com“ Slattery vaidmenį. Vaidino vieno iš serialo personažų, Treisio Džordano (vaid. Tracy Morgan), asistentą. Komedijoje vaidino visus septynis sezonus (2006–2013).
Jasikevičius
Jasikevičius − lietuviška vyriškos giminės pavardė.
Šios pavardės moteriškosios giminės formos yra: Jasikevičienė (ištekėjusi moteris) ir Jasikevičiūtė (mergautinė pavardė).
Pavardę turi šie garsesni asmenys:
UART
UART arba Universalus Asinchroninis Imtuvas-Siųstuvas (Universal Asynchronous Receiver – Transmiter) – prietaisas, kuris verčia lygiagrečius duomenų bitus į nuoseklius duomenų bitus. UART dažniausiai būna intergruotas pagrindinėje asmeninio kompiuterio plokštėje ir palaiko nuosekliają komunikaciją tarp kompiuterio ir periferinių įrenginių. UART taip pat gali būti integruotas kai kuriuose mikrovaldikliuse, pavyzdžiui, PIC16F628.
Pagrindai
UART dažniausiai tiesiogiai nesukuria ir nepriima įtampos lygių kurie ateina laidais iš įvairių prietaisų. Tam naudojama standartinė sąsaja, kuri apiprėžia įtampos lygius ir kitas susijungimo chrakteristikas. Tokie standartai yra EIA RS232, RS422, RS 485. Priklausomai nuo komunikacijos kanalo apribojimų su kuriuo susietas UART, komunikacijos gali būti dviejų rūšių: „pilnas dvipusis“ (abu siunčia ir priima tuo pačiu metu) arba „pusiau dvipusis“ (įrenginiai pasiskirsto priimti ar siųsti). UART naudojamas nuosekliuose komunikacijos kanaluose.
Formatas
Duomenys perduodami viena pora laidų tarp kurių gali būti („vienetas“) arba nebūti („nulis“) sutarta elektros įtampa.
Nesant signalo, duomenų perdavimo linijoje palaikomas aukštas („vieneto“) įtampos lygis. Taip susiklostė istoriškai: telegrafo linijoje buvo palaikoma įtampa, kad ir duomenų nesiunčiant iškart būtų aišku ar kabelis nepažeistas. Kiekvienas perduodamas ženklas prasideda nulinės reikšmės pradžios (starto) bitu, po kurio seka aštuoni ar kartais mažiau ženklą koduojantys duomenų bitai (dažniausiai pradedant mažiausai reikšmingu), paskui kai kada kontrolinis bitas kuris pasako ar perduotų vienetų skaičius yra lyginis. Paskutiniu seka pabaigos bitas, kurio reikšmė visada lygi vienetui. Taigi perduodant duomenis, signalo lygis visada pasikeičia bent vieną kartą (bent jau tarp pabaigos bito ir sekančio simbolio pradžios bito). Perduodant daug duomenų simboliai seka iškart vienas po kito, tačiau esant reikalui tarp jų gali būti kiek norima ilgi laiko tarpai. Pavyzdžiui, kompiuterio klaviatūros UART perduoda klavišo kodą tik kada tas klavišas paspaustas, visą likusį laiką palaikydamas „tylos vieneto“ lygmenį.
Kalninis spragtukas
Kalninis spragtukas (Montana montana) šeimos vabzdys. Paplitęs Europoje, Azijoje, Lietuvoje retas. Kūnas nedidelis, rusvas. Patelės turi kiaušdėtį. Antsparniai bei sparnai vidutinio ilgio. Nedidelis (14–18 mm) žiogas, nesunkiai atskiriamas nuo panašaus tose pačiose buveinėse aptinkamo baltataškio spragtuko pagal iš dalies žalią kūno spalvą ir kitus požymius.
Pozitronas
Pozitronas, e+ – elektrono antidalelė su teigiamu krūviu ir sukiniu 1/2. Viena iš fundamentaliųjų dalelių – leptonų.
Vykstant elektrono ir pozitrono anihiliacijai susidaro du fotonai (pasitaiko atvejų, kai susidaro trys ir daugiau):
Atvirkštinio šiai reakcijai proceso (aukštos energijos gama kvantų sąveika su medžiaga) metu susidaro elektrono – pozitrono poros.
Pozitrono egzistavimą teoriškai numatė Polis Dirakas 1926, o atrado Karlas Andersenas 1936 (jis nesėkmingai siūlė dalelę vadinti „negatronu“) ir buvo apdovanotas Nobelio premija (kartu su V. Hesu).
Rudakaktė gazelė
Rudakaktė gazelė (Gazella rufifrons) – tikrųjų antilopių (Antilopinae) pošeimio dykaraginis (Bovidae) žinduolis.
Stirnos didumo gazelė. Kūno aukštis 65-70 cm, masė 25-30 kg. Gelsvai ruda su tamsiai ruda šonine juosta. Papilvė, pasturgalis ir kojų vidinė pusė baltos spalvos. Ant kaktos ryškiai ruda dėmė, galvos šone balsva juostelė. Raguoti patinai ir patelės. Patinų ragai vidutiniškai 30 cm ilgio su ryškiais skersiniais žiedais, nežymiai išlinkę S raidės forma. Patelių ragai menkesni.
Gyvena atvirose sausose vietovėse. Laikosi pavieniui, poromis arba nedideliais būriais. Minta žoliniais augalais, krūmų lapais ir ūgliais. Rujoja spalio - lapkričio ir kovo - balandžio mėnesiais. Nėštumas trunka 6 mėnesius. Gimsta 1 jauniklis. Patelės subręsta 9 mėnesių, patinai - antraisiais gyvenimo metais. Gyvena iki 12 metų.
Paplitusi Afrikos šiaurinėje dalyje nuo Senegalo iki Nubijos.
Hialinė kremzlė
Hialininė kremzlė
Švedijos vėliava
thumb|250px|[[Vaizdas:FIAV 110110.svg|20px Švedijos vėliava. Proporcijos: 5:8.]] thumb|250px|[[Vaizdas:FIAV 001001.svg|20px Švedijos jūrų, karinių pajėgų ir karališkos šeimos naudojama vėliava. Proporcijos: 1:2.]]
Švedijos vėliava – mėlyname stačiakampiame fone geltonas skandinaviškas kryžius.
Tiksli vėliavos atsiradimo data yra nežinoma. Manoma, kad tai galėtų būti XVI a. Vėliavos proporcija greičiausiai paimtos iš Danijos vėliavos, o spalvos nusižiūrėtos iš herbo.
1569 m. karališkame įsake rašoma, jog auksinis kryžius visuomet turi būti ant karinių vėliavų bei štandartų. XVI a. švedų laivuose buvo keliamos mėlynos trikampės vėliavos su geltonu kryžiumi. Šiandien trikampes vėliavas sutiksime tik Švedijos karališkos šeimos bei karinių pajėgų laivuose. Be to, karališkos šeimos laivų vėliavose kryžiaus centre dar yra Švedijos herbas.
Nuo 1916 birželio 6 d. – Švedijos vėliavos diena. 1983 ši diena įteisinta kaip Valstybinė Švedijos diena.
Fallout PnP
Fallout PnP (Fallout Pen and Paper) – vaidmenų žaidimų sistema, sukurta kompiuterinių žaidimų Fallout, Fallout 2 ir Fallout tactics pagrindu. Žaidimo mechaniką taip pat stengtasi išlaikyti tokią pačią, kaip kompiuteriniuose žaidimuose, supaprastinant tik ypač sudėtingas vietas. Veiksmas vyksta Fallout 2 pasaulyje. Žaidimas platinamas nemokamai.
Barbadoso vyrų futbolo rinktinė
Barbadoso vyrų futbolo rinktinė – Barbadosui atstovaujanti nacionalinė futbolo komanda, kurią kontroliuoja Barbadoso futbolo asociacija. Rinktinė nedalyvavo nė viename pasaulio ar žemyno čempionate. Barbadoso rinktinė 2005 m. rengė Digicel Taurės varžybas, kurios buvo susietos su CONCACAF atranka, tačiau liko 4 vietoje ir į CONCACAF Auksinės Taurės varžybas nepateko. 2001 m. netikėtai jie netikėtai įveikė pusfinalio etapą 2002 m. atrankoje į pasaulio čempionatą. Jie nugalėjo 2-1 Kosta Riką, bet pralošė likusias penkerias varžybas.
Pativilka
Pativilka  – upė Peru. Prasideda Ankašo departamente, Anduose, Pastosurio kalno papėdėje, ~5000 m aukštyje. Teka į pietvakarius giliu tarpukalnių slėniu, vietomis sudaro kanjonus. Žemupyje teka Limos departamento teritorija. Įteka į Ramųjį vandenyną ties Pativilkos miesteliu.
Intakai: Ačin de Pakljonas, Ljakljos Jarokas, Ljipos Činčis, Kachatambo Rapajus, Okrosas.
Nueva Segovijos departamentas
Nueva Segovijos departamentas  – departamentas šiaurės Nikaragvoje, Hondūro pasienyje. Administracinis centras – Okotalis.
Geografija
Departamento paviršius kalnuotas, būdingi 1000–2000 m aukščio plokščiakalniai. Čia stūkso aukščiausias kalnas šalyje – Mogotonas (2107 m). Dauguma upių priklauso Koko baseinui.
Administracinis suskirstymas
Nueva Segovijos departamentas administraciškai padalintas į 12 savivaldybių:
Jasinevičius
Jasinevičius − lietuviška vyriškos giminės pavardė.
Šios pavardės moteriškosios giminės formos yra: Jasinevičienė (ištekėjusi moteris) ir Jasinevičiūtė (mergautinė pavardė).
Pavardę turi šie garsesni asmenys:
Valstybinis Vilniaus Gaono žydų muziejus
thumb|Tolerancijos centras thumb
Valstybinis Vilniaus Gaono žydų muziejus – muziejus Vilniuje. Eksponuojami Lietuvos žydų meno kūriniai ir istorinės ekspozicijos, susijusios su žydų istorija ir holokaustu.
Istorija
1989 m. Valstybinį žydų muziejų įkūrė Kultūros ministerija. 1997 m. pervadintas į Valstybinį Vilniaus Gaono žydų muziejų, paminint 200-ąsias Vilniaus Gaono mirties metines.
Struktūra
Ekspoziciniai padaliniai – Tolerancijos centras (Naugarduko g. Vilniuje), Holokausto ekspozicija (Pamėnkalnio g. Vilniuje), Panerių memorialas (Agrastų g. Vilniuje), Litvakų kultūros ir meno centras (Pylimo g. Vilniuje), Žako Lipšico memorialinis muziejus (Druskininkai).
Evaldas Gustas
Evaldas Gustas (g. 1959 m. balandžio 1 d. Pasvalyje) – Lietuvos inžinierius, komjaunimo, partinis bei politinis veikėjas.
Biografija
1966–1977 m. mokėsi Šiaulių 9-ojoje vidurinėje mokykloje. 1977–1982 m. studijavo Kauno politechnikos instituto Automatikos fakultete, elektroninės technikos inžinierius.
1982–1986 m. Kauno miesto Požėlos rajono komjaunimo komiteto skyriaus vedėjas, II sekretorius. 1986–1989 m. Kauno elektromechanikos gamyklos „Elektra“ kokybės valdymo biuro viršininkas. 1989–1990 m. LKP Kauno miesto komiteto instruktorius.